Vytautas Germanas

Vytautas Germanas (g. 1930 m. rugsėjo 9 d. Kaune) – lietuvių kilmės JAV architektas.

 Biografija 
Tėvas Kazys Germanas. 1944 m. pasitraukė į Vokietiją, 1949 m. – į JAV. 1950–1957 m. studijavo Ilinojaus universitete. Nuo 1957 m. statybos bendrovėje „Perkins and Will“ dirbo projektuotoju, vyr. inžinieriumi, projektų vadybininku; 1977–1997 m. vyresnysis viceprezidentas, vadovavo bendrovės užsienio skyriaus projektams. 1962–1965 m. žurnalo „Mūsų Vytis“ redaktorius.

Svarbesni projektai:
 Švč. Mergelės Marijos iš Nazareto ligoninė, Čikaga, 1972 m.
 Sidabrinio kryžiaus Joliete ligoninė, Ilinojaus valstija, 1974 m.
 Artilerijos ir pėstininkų mokymo centrai Chamis Mušaite prie Abhos, Saudo Arabija, 1979 m.
 Bogoro agrokultūros institutas, Indonezija, 1985 m.
 Sams Malaysia universitetas Kota Baharu, Malaizija, 1987 m.
 Umm Ad Kura universitetas, Meka, Saudo Arabija, 1993 m.

 Šaltiniai 

Kategorija:Lietuvos architektai
Kategorija:JAV lietuviai